
ФУНКЦИЈЕ РОДНОГ ИДЕНТИТЕТА И ИДЕОЛОГИЈЕ 
НАЦИОНАЛИЗМА У РЕЦЕПЦИЈИ ПИЈАНИСТИЧКЕ 
ДЈЕЛАТНОСТИ ЈОВАНКЕ СТОЈКОВИЋ“ 


САЖЕТАК: Циљ у овом раду је утврдити мјесто Јованке Стојковић на патријар- 
халној музичкој сцени у различитим српским и европским срединама. Тако су и на- 
писи у штампи о њеној концертној дјелатности првенствено сагледани из родне пер- 
спективе, уз посебан осврт на национални идеолошки наратив. Иако је махом ријеч о 
непотписаним „импресионистичким“ музичким критикама, управо је у српској, хрват- 
ској, чешкој, словеначкој, француској и аустријској музичкој публицистици могуће 
уочити, макар основне, одлике Стојковићкиног музицирања. Нагласак је, притом, на 
дискурзивно-интуитивном позиционирању њеног национално освијешћеног феми- 
ниног субјекта, подређеног свеприсутним маскулиним идеологијама моћи и родно 
стереотипним моделима понашања. 

КЉУЧНЕ РИЈЕЧИ: Јованка Стојковић, родни идентитет, патријархат, национа- 
лизам, музичка критика и публицистика. 


Пијанисткиња Јованка Стојковић (1852—1892),! родом из Темишва- 
ра, живјела је и концертирала у периоду велике индустријске револу- 
ције и значајних друштвеноисторијских и политичких превирања.2 


“ та КкоЉшјапсем с (дота.сот 

"" Истраживање концертне дјелатности Јованке Стојковић започето је у оквиру пред- 
мета Музикологија 1 (проф. др Маријана Кокановић Марковић) на првој години докторских 
студија музикологије на Академији уметности у Новом Саду. 

! Пошто су до сада Стана Ђурић Клајн (1956) и Александар Васић (2002) написали 
опсежније студије о концертној активности Јованке Стојковић у Кнежевини/Краљевини 
Србији, циљ у овом раду није понављање познатих чињеница о њеној концертној дјелатно- 
сти нити презентација њеног биографског умјетничког профила. Стога су овдје написи из 
српских и иностраних новина о Стојковићкином музицирању претежно сагледани из родне 
перспективе и ондашње српске националистичке идеологије. 

2 До сада је забиљежено како је Јованка Стојковић наступала у Кнежевини/Краљевини 
Србији, Италији, Француској, Данској, Русији, Великој Британији и у бројним градовима у 
Аустроугарској монархији (уп. ЂуриЋ-КЛлаЈн 1956). 


91 


Као патријархално васпитана госпођица из угледне породице,3 одраста- 
ла је у Прагу и Бечу, у мирној и удобној средини у којој је стекла ква- 
литетно музичко образовање (ЂуриЋ-Клајн 1956: 61). Учила је клавир 
код истакнутих педагога и пијаниста Александра Дрејшока (АЈехапдег 
Пгеузсћоск) и Франца Листа (11571 Еегепс), док се за вријеме двогоди- 
шњег боравка у Милану посветила учењу вокалне технике. Својим пи- 
јанистичким способностима засијенила је већину савремених извођача 
који су дјеловали у државним оквирима Кнежевине/Краљевине Србије 
и међу Србима у Аустроугарској монархији (уп. Аноним 18726: 255; 
Пејовић 1991а: 260), што се у периоду снажне доминације патријархата, 
који је махом искључивао жене из јавне музичке сцене, може сматрати 
великим каријерним успјехом.“ 

О изванредним пијанистичким способностима Јованке Стојковић 
писало се како у српској тако и у иностраној штампи. Бранко Мушицки 
напомиње како је Франц Лист сматрао „првом пијанисткињом дана- 
шњега века“ (Мушицки 1872: 187),» што потврђује како су и умјетници 
изузетног реномеа у свијету високо вредновали њено пијанистичко 
умијеће. Као школована умјетница са запаженом каријером у земљи 
и иностранству, Јованка Стојковић се истицала у односу на српске из- 
вођачице које су похађале часове клавира у склопу општег образовања.6 
Наиме, током ХТХ вијека, српске жене у Кнежевини/Краљевини Србији 
и земљама Аустроугарске монархије су најчешће практиковале аматер- 
ско музицирање, било да је случај о приватном, полујавном, салонском 
или јавном концертирању. Тако је и Стана Ђурић Клајн нагласила да 
су на тзв. бесједама углавном наступале младе пијанисткиње које су 
биле „грађанске госпође“, односно госпођице, будући да су често на- 
кон удаје престајале са концертантним активностима (уп. ЂУРИЋ-КЛАЈН 


3 Захваљујући истраживању српског писца и историчара Стевана Бугарског, данас 
имамо податке о породици Јованке Стојковић. Јованка Стојковић била је ванбрачна кћерка 
православног племића Петра Стојковића и римокатоликиње Јоане Бухлер (Јоаппа Висћег). 
Крштена је као Ирен Јоана Лудовика (тепе Јоаппа Глааомл1са) у римокатоличкој парохији при 
Саборној цркви у Темишвару (БугаРскИ 2006). 

4 Међу утицајним српским умјетницама ХТХ вијека, ваља поменути прву професи- 
оналну оперску пјевачицу Султану Цијукову Савић, која се школовала на Бечком конзер- 
ваторијуму и концертирала у Србији и значајнијим покрајинама Аустроугарске монархи- 
је (детаљније о Султани Цијуковој Савић у: Кокамомтс Маккомтс, МеккЕг. 2020; ПЕРКОВИЋ 
2021). 

5 Будући да је један од анонимних критичара у Матодтт поутата написао како је 
Лист Стојковићеву сматрао „ргуот рта Исот дапазпјега мека" (Акомм 1872а), сасвим је 
могуће да је само преузео мисао Б. Мушицког. 

6 Није наодмет поменути како је Александар Морфидис Нисис током шездесетих го- 
дина Х1Х вијека подучавао одабране жене из угледних српских породица, нпр. Јулију Ве- 
лисављевић, мада не и Јованку Стојковић (о Нисисовој улози и значају у српској клавирској 
педагогији погледати у: Кокахомтс Макком1 2020). 

1956: 60; Кокахоме Маккомт 2015: 141).7 То се, међутим, није десило с 
Јованком Стојковић, чија је каријера након заснивања брачне (додуше 
неуспјеле) заједнице наставила да се креће узлазном путањом. 

Концертни репертоар Јованке Стојковић био је богат, тј. жанров- 
ски и стилски врло разноврстан. Обухватао је захтјевне Бетовенове 
(Гадау1а мап Веећоуеп) клавирске и камерне сонате за виолину и кла- 
вир, Шубертове (Егап2 Регег 5ећиђегћ), Шопенове (Егеделс Егапсо1з 
Сћорт) и Менделсонове (Еенх Мепдеј5зоћп Вапћо!ду) клавирске мини- 
јатуре, Шуманове (Кобег! бећитапп) комаде, одабране Листове транс- 
крипције, као и актуелне стилизоване игре српских аутора. С друге 
стране, у иностранству, а нарочито за вријеме боравка у Паризу,“ Јо- 
ванка Стојковић је изводила и дјела истакнутих словенских аутора 
попут Рубинштајна (Антон Григорђевич Рубинштеин), Балакирјева 
(Милии Алексеевич Балакирев), Чајковског (Петр Илђич Чаиковскиим), 
Сметане (Ведпсћ бтетапа), Дворжака (Апгопп Геороја Руогтак) и Вје- 
њавског (Непгук Млеплауузкт), што би се могло протумачити као поку- 
шај учвршћивања панславистичког друштвенополитичког и културног 
покрета.10 Иако је словенска публика била фасцинирана Стојковићки- 
ним интерпретацијама Бетовенових соната и Листових транскрипција, 
може се закључити како је нарочито прихватила њене пијанистичке и 
пјевачке интерпретације домаћих композитора попут Корнелија Стан- 
ковића, Даворина Јенка и Јосифа Шлезингера. То уједно потврђују сље- 
деће мисли цијењеног хрватског књижевника, пјесника и критичара 
Аугуста Шеное и једног анонимног српског слушаоца: 


ад јса. Згојкомтсема зе 1 пе опшајПа зуојети пагоди; а [0 1 спот ро- 
зуједост, 127уед 5! и зуакот од зуојћ Копсегагаћ ро једпи Котрогле и си- 
уепоса пагодпог зК]јада(е а Когпе ја 5сапкомлса. Та ић Котадаћ пе 61 
рђезкапји 1 КНКоуапји и Кгаја га Копса (5[ЕКОАЈ 1872: 188). 


Какво ће уживање имати тога вечера пештански Срби знаће сваки, 
кад му кажемо, да ће дична српска вештакиња гђца Јованка Стојкови- 
ћева свирати на гласовиру и певати уз пратњу понајвише српске песме 
(Аноним 1874: 158). 


7 Грађанске госпође су након удаје углавном наставиле да музицирају у оквиру приват- 
не друштвене сфере. 

8 За више информација о концертном репертоару Јованке Стојковић погледати у: Ђу- 
РИЋ-КЛАЈН 1956; ПЕејОВИЋ 1991а; 19916; Турлаков 1998; Васић 2002; Кокамомтс Маккомте 2015. 

9 У цијењеним паришким новинама Га Глђетв, писало се како је Јованка Стојковић 
постигла бриљантан успијех, показавши свој изузетан таленат (Ахомумоџ5 18916: 4). 

10 Не треба сметнути с ума да је и сам Дворжак био панславистичког опредјељења, те 
да су панславистички и јужнословенски покрети снажно утицали на грађанску идеолошку 
свијест у тадашњој Кнежевини Србији. 

Према томе, Јованка Стојковић је изводила и композиције у којим 
западна елита није препознала високе умјетничко-естетске квалитете, 
али је управо захваљујући тим дјелима (која су снажно интерпелира- 
ла српски живаљ) наишла на врло позитиван одзив домаће публике. 
Њено име представља прекретницу не само у историји српског пија- 
низма него и српској (женској) историји уопште, будући да је Јованка 
Стојковић својом концертном активношћу допринијела унапређењу 
положаја жена у јавној друштвеној сфери. 


Пашријархални и национални модели у рецеицији 
пијанисшичкот субјекша Јованке Сшојковић 


Упркос чињеници да су током Х]ЈХ вијека у западноевропским сре- 
динама владали другачији облици друштвених ентитета и модела по- 
нашања у односу на већину балканских земаља, евидентно је да је и у 
културном животу романтичарске Европе доминирала конзервативна 
фракција унутар централистичког, логоцентричног и фалоцентричног 
патријархалног поретка. Притом је данас немогуће објективно неги- 
рати да неравноправност полова и потчињен положај жена у друштву 
имају укоријењену праксу у патријархалним конвенцијама. Зато је 
патријархат, као сложену структуру друштвеног уређења, неопходно 
посматрати као систем наметнутог тоталитета који уз помоћ репресив- 
них механизама моћи ограничава моделе понашања већинског дијела 
популације, а у извјесној мјери контролише слободу умјетничког изра- 
жавања.12 Будући да моћ, на шта указује Фуко (Масће! Еопсаш), није 
супстанца нити нешто што посједује мистериозно својство, већ пред- 
ставља врсту специфичних односа међу појединцима (2000: 524), онда 
је сасвим извјесно како је управо патријархална друштвена заједница 
изграђена на свепрожимајућим механизмима дисциплинске моћи – моћи 
која усађује вриједности, те производи и надзире послушна тијела (на- 
рочито, мада не и само) женских субјеката. 

Свеприсутна интеграција патријархалних културних модела била 
је изузетно јака и у највећим европским центрима, те се значајно одра- 
зила и на моделе традиционалног музичког понашања. Како су тада, у 
романтичарској епохи дакле, извођачке умјетности још увијек почивале 


п Истина, у паришким новинама Де Мепечте! истакнуто је како је Јованка Стојковић 
изводила комаде неједнаких вриједности (Амохумоџзв 1891а: 20). Ријеч је, притом, о крити- 
ци концерта на којем је пијанисткиња извела искључиво словенске ауторе, укључујући и 
њене двије рапсодије компоноване по узору на традиционалне српске мелодије. 

12 Не треба сметнути с ума како је патријархални музички канон тај који је афирмисао 
махом мушке композиторске ауторитете и њихова дјела (детаљније о маскулиним означи- 
тељима у умјетничкој музици погледати у: Влррге, Отвзом 2009). 


94 


на маскулиним идеологијама моћи, жене су наступале у занемарљиво 
мањем броју у односу на мушкарце. Чак се и Луиза Фаран (Гошве Еаг- 
тепс), прва жена у Европи која је пуне три деценије радила на паришком 
конзерваторијуму, налазила у инфериорном положају у односу на ње- 
не мушке колеге (РказкКЕ 2021: раг. 12). О штетном утицају патријар- 
хата на каријеру извођачица донекле свједочи Кетрин Елис (Каћаппе 
Е5), која је, између осталог, писала о рецепцији француских музи- 
чарки у другој половини Х1Х вијека. Британска музиколошкиња при- 
мјећује како су пијанисткиње у Француској током четрдесетих година 
направиле заокрет у односу на традиционалне идеје о значењу пија- 
нистичке виртуозности (Е!115 1997: 385). Сасвим је извјесно да је култ 
виртуозитета, како у Кнежевини/Краљевини Србији тако и у земљама 
Аустроугарске монархије, био актуелан у другој половини Х1Х вијека, 
нарочито у грађанским салонима (видјети, на примјер, КОКАНОВИЋ 
МАРКОВИЋ 2014). Ипак, будући да је Јованку Стојковић подучавао један 
од највећих романтичарских музичких виртуоза, не може се сасвим 
негирати да се српска пијанисткиња приклонила култу виртуозитета.13 
Можда би се чак могло тврдити, али овом приликом не и образлагати, 
како је виртуозитет у извођачкој умјетности заправо означитељ маску- 
линитета. Женским извођачима се, зачудо, углавном приписивао „по- 
летни“ виртуозитет – онај виртуозитет који одузима интелектуално- 
-естетску дубину клавирском звуку – те он, разумљиво, није имао 
позитиван одзив у музичкој публицистици. Међутим, на основу оно- 
времене српске, аустријске и словеначке штампе, закључује се како вир- 
туозитет Јованке Стојковић није био базиран на произвољној хитрини, " 
нити га је пијанисткиња примјењивала у циљу демонстрације акроба- 
цијских вјештина којом су се, рецимо, служили пијанисти попут Листа 
и Талберга (51о1атопа Тћађего). 

Данас, у доба посттеорије и тзв. постистине, континуирано јача 
покрет за еманципацију жена у друштвеној и културној јавној сфери, 
који је, мада у знатно мањој мјери, био присутан већ у Кнежевини/ 
Краљевини Србији и околним земљама Аустроугарске монархије. Тако, 
на примјер, Стана Ђурић Клајн издваја имена Светозара Марковића, 
Драге Дејановић и Васе Пелагића као бораца за еманципацију жена 


13 Тако је један анонимни хрватски критичар и поштовалац пијанистичког умијећа 
Јованке Стојковић изјавио да већ тада, седамдесетих година ХТХ вијека дакле, виртуозитет 
„2иб! упедпозе, ако гије зројеп 8 1деа  лтапот 12тот“ (-а. 1872). Међутим, и српски крити- 
чари прве половине ХХ вијека су углавном имали негативан однос према виртуозитету, 
сматрајући га недостојним праве умјетности (видјети, на примјер, Васић 2006; КОКАНОВИЋ 
МАРКОВИЋ 2014: 22–24, 180—188). 

4 Напротив, један анонимни критичар из љубљанских новина на њемачком језику уочио 
је „неуобичајену/ријетку виртуозност“ (њем. ете зеџепе Утиохиа у пијанизму Јованке Стој- 
ковић (Амокумоџ5 18726: 649). 

(ЂУРИЋ-КлаЈн 1956: 61), док Гордана Стојаковић као кључну особу за 
настанак и развој феминизма у Србији Х1Х вијека наводи Савку Су- 
ботић (5тојаком1с 2011: 65). Иако је родна еманципација средином 
ХЛХ вијека упориште пронашла у првом таласу феминизма,6 у бал- 
канским земљама се углавном одвијала под окриљем патријархалног 
национализма," а у случају извођачица кроз афирмацију њихове на- 
ционалности и елегантне женствености.!8 Пошто је Јованка Стојковић 
у извјесној мјери концертирала у периоду у којем су предњачили сте- 
реотипне норме и императиви женствености, то уједно покреће родно 
оријентисана питања њених наступа, уписана у идеолошко дискур- 
зивно ткиво новинских чланака о њеном музицирању. Ипак, битно је 
нагласити како критике концерата у српској штампи појачано! наглаша- 
вају њен родни идентитет у односу на текстове у бечким, љубљанским 
и паришкимз20 листовима у којима предњачи елоквентнији дискурс 
музичке критике.2! 


Па поред своје дичне браће ево се данас појави и једна сестра [Сјрп- 
киња, која је у стању да оплете нов сјајан венац способностима и досто- 


15 Успомене Савке Суботић за штампу приредила је Ана Столић (СуБотић 2001). 

6У циљу превазилажења родне дискриминације, једно од основних начела феминизма 
првог таласа јесте постизање правне, друштвене и политичке равноправности жена у цивил- 
ном друштву. Тако се српска књижевница, активисткиња и глумица Драга Дејановић често 
узима као примјер прве српске феминисткиње (уп. Вожхомтс 1996: 36–37). Мада, што је веома 
битно, поменута умјетница није пропагирала радикалније друштвене и културне реформе 
које се чешће срећу у оквиру другог феминистичког таласа. 

17 Штавише, будући да је Драга Дејановић, како истиче Јован Скерлић, сматрала како 
„и полу-ориенталска српска жена треба да уђе у рад и живот и одужи свој дуг народу и дру- 
штву“ (1906: 270), може се закључити како је ова српска умјетница ипак била снажно интер- 
пелирана патријархалним поимањем друштвене позиције женског субјекта: позиције која 
је тада само дјелимично могла бити еманципаторска. 

18 Клавир и харфа, за разлику од виолине, сматрани су одговарајућим инструментом 
за жену, наводно због тога јер је положај тијела за вријеме свирања виолине жену чинио 
непривлачном (видјети, на примјер, Стакк 2008). 

19 Мисли се на текстове из новина Позориште, Јавор, Млада Србадија, Панчевац, Сри- 
ске новине, Јединство, Народ и Исток, претежно написане из позиције критичара аматера. 
Квалитативно се издвајају критике Јована Јовановића Змаја (детаљније о Змајевим крити- 
кама Стојковићкиних наступа погледати у: Васић 2002). 

20 Ипак, у часопису Г'Еиторе аттзте: ђеаих-аттз, ретпште, зсшрпите, отауиге, Театте, 
сћотботарће, тилдие, ехрозтопх, тихбех, Пбтатте агтхпаие, БиПетп дех уетех само је прени- 
јета вијест о наступу Јованке Стојковић (чије је име преименовано у Жана Стоикович [Јеапле 
5еоТкоупећ]) у паришкој Сали Плејел, док је остатак текста базиран на прозаичним импре- 
сионистичким утисцима са концерта попут коментара о појави „прелијепе госпође Маржери“ 
(фр. Та јоће Мте Маггепте") (Ахомумоџ5 1892). Будући да је ријеч о концерту одржаном 28. 
јануара 1892. године, те да је српска пијанисткиња преминула 14. марта исте године (Ахомтм 
1892: 208), сасвим је могуће да је ово један од посљедњих, а можда и посљедњи забиљежени 
наступ Јованке Стојковић. 

21 На примјер, у новинама Де Мепечтте!, АПгетете тих Жапхсће Хепипр, В!атет јиг 
Мизк, Тћеапет ипа Кипх, Отагеу Хенипг и Уетатвте Гађасћет Хепипг. 

јанству српскога женскиња. Име јој је Јованка Сшојковићева. (Аноним 
1872в: 319). 


[...] таиззеп зм1т депп досћ обеп ипа ипрагензећ сезгећеп, даб мг т 
дет Еташетп Јапка ЗгојКком1е8 ете КЛамлегзртејепп ћегуогтавепдеп Капвез 
уог ипз ћа еп. Пте Кипз епп пепп! пећизе Ап аззипо дег Котроз оп, 
пејез бећић), [Кјоггеј ке Миапсцејгипо дег тагјеп ипа ппрозап(еп 5геПеп, 
Кгаћ, Апздгиск џипа тп егзјег Гаме ете патепзе Тесћик г елгеп; да5 
вапхе лег! Претаез Јисепа ипа зећепе Везсћетдепћен. [морамо да искре- 
но и непристрасно признамо да смо у господичној Јанки Стојковић пред 
собом имали пијанисту изузетног ранга. Умјетница је ваљано овладала 
композицијама, показавши дубоку осјећајност, умијеће јасног нијанси- 
рања деликатних и величанствених пасажа, снагу, експресију и надасве 
изузетну технику; штавише, све то красе [њена] младост и ријетка 
скромност. ] (Амомумоц5 18724: 669, прев. аутор). 


У љубљанским новинама Уегеттоле Гатћасћет Хенипр, на примјер, 
пијанистички идентитет Јованке Стојковић није представљен читао- 
цима из националне визуре (Амомумоџв 18726; 18727; 18724), и, што је 
веома битно, нема експлицитног дискурзивног упућивања на родну 
диференцијацију нити стереотипног потцртавања женскости. Штавише, 
једино што издваја родни идентитет умјетнице у једном од чланака 
јесте њен статус „госпођице“ (њем. Ргашет), што потенцијално ука- 
зује на то да је ухо критичара радије обраћало пажњу на звучну слику 
интерпретације него на физиологију и визуелну појаву извођачице. 
Међутим, родни аспект у дискусији о Стојковићкином музицирању 
постаје експлицитно уочљив у српским, а у мањој мјери и хрватским 
новинама. 

Погледајмо који су модели женствености уочљиви у критичким 
рецепцијама о Јованки Стојковић. Једном приликом је забиљежено да 
се српска пијанисткиња чак тридесет пута поклонила након концерта, 
када јој је одушевљена публика уручила вијенце и букете (ПЕЈОВИЋ 
1991а: 260).22 У листу Млада Србадија23 писало се о Стојковићкиним 
„девојачким прстима“ и „Јнјежној финоћи“ која се „излива [...] испод 
обојих руку њезиних“ (Аноним 1872в: 319). Иако су анонимни крити- 


22 То потврђује сљедећа патријархално артикулисана мисао о Стојковићкином музи- 
цирању, у којој се уочавају дискурзивне конструкције чланова Уједињене омладине српске: 

„Кад се покупило силно цвеће што је из публике лет[и]јло око уметнице, предадоше јој 
Јов. Бошковић и А. Јовановић лавров венац скован од сребра и искићен народним тракама, 
итом приликом поздравио је први сестру [Сјрпкињу у име њезине браће, српске омладине, 
која тежи за сваковрсним напретком“ (-Ј. 18726: 243). 

23 Није наодмет поменути да је ријеч о часопису Уједињене омладине српске који је 
из политичких разлога угашен 1872. године. 

чари углавном стремили ка уједињењу српске омладине, иза помену- 
тих формулација заправо стоји родна идеологија подјеле, будући да 
сличне конвенције понашања истичу грациозну женску појаву у одно- 
су на њене професионалне квалитете. Чак и данас, нарочито у конзерва- 
тивним срединама, постоје неписана правила понашања да се женама, 
као Другом биолошком ентитету, додјељују букети цвијећа и слични 
поклони. Цвијеће тада преузима функцију материјалног означитеља 
женскости који родно дестабилизује аутономију њеног субјекта: (ка- 
стрираног) субјекта који је из лакановске (Јасаџез Мапе Етпе Гасап) 
перспективе увијек непотпун, нецјеловит,2•“ а према Жижеку чак хи- 
стеричан. 2 Да ли је у једном перформативном чину заиста неопходно 
истицати „нејаку женску руку“ (Аноним 18726: 255), односно „малу 
детињску ручицу“ (ЈЈОВАНОВИЋ ЗМАЈ] 1872)26 или „Јњјежне прсте“, при 
томе знајући како се епитет њежни стереотипно користи да жене опи- 
ше као елегантне и фрагилне, а мушкарце као увредљиво слабашне227 
Чему уопште служи величање очигледних карактеристика женске кон- 
ституције или њених манира у контексту експликације извођачког дис- 
курсаг Да ли се чином даривања цвијећа указују пажња и поштовање, 
или се тим „уступком“ радије потенцира родна неједнакост 
Визуелним детаљима, којима се ексцесивно потцртавају компо- 
ненте женствености, беспотребно се етаблирају женска разлика и њена 
биолошка инфериорност у односу на тијело мушког извођача.28 Иако 
поменуте (наизглед безазлене и наивне) формулације вјероватно нису 
написане са циљем да отворено дискриминишу женске извођаче, на- 
рочито не Јованку Стојковић, честим потенцирањем феминизираних 


24 Штавише, Лакан смјело тврди како се функција жене искључиво може одвијати у 
андроцентричном и патријархалном оквиру (1954–1955/1988: 262). То донекле потврђује како 
овај француски психоаналитичар уопште није доводио у питање патријархални поредак 
моћи, због чега су га, као што је познато, феминистичке теоретичарке и списатељице често 
доживљавале као мизогинисту и сексисту. 

25 Ослањајући се на лакановско-жижековски дискурс, Тони Мајерс (Топу Муегз) долази 
до интригантног закључка: жена као хистерично биће заправо јесте аутентичан субјект (2003: 
90). Без обзира на контекст из кога потиче поменута мисао, намеће се питање да ли је и аутен- 
тични женски субјект производ њеног „хистеричног тијела“, будући да сам Лакан тврди 
како жена не постоји на нивоу симболичког поретка (уп. Раса 1975/1998: 7; Етмк 1995: 107). 

26 Стана Ђурић Клајн је помислила да је аутор ове музичке критике Јован Пачу (1956: 72), 
али је Александар Васић касније утврдио да је ријеч о Јовану Јовановићу Змају (2002: 59). 

27 Структура нашег друштва и нашег свакодневног живота, тврди Керол Пејтмен (Сагоје 
Рагетап), „обићуа(а 1 рашјатћај пи Копсерс и ројпе газ ке“ (2001: 16), што потврђује како се 
унутар патријархата конституишу хомогенизоване, ригидне норме маскулинитета и феми- 
нитета. 

28 Занимљиво, радикална феминисткиња Шуламит Фајерстон (5ћшатић Ртгезгопе) као 
узрок потлаченог положаја жена није приписала искључиво патријархалним друштвеним 
конвенцијама, већ и биолошким (нарочито физичким) предиспозицијама које жене аутоматски 
чине рањивијим од мушкараца (видјети Р!кЕЗТОМЕ 1970). 

епитета додатно се истиче дискурс патријархата, који, као што је ука- 
зано, видно наглашава неједнакост полова и маргиналну позицију жена 
у јавној друштвеној сфери. Тиме се свакако не заговара еманципација 
жена нити учвршћује дискурс музичке критике, мада су еманципа- 
торској идеолошкој револуцији – додуше без радикалног одступања 
од ограничених и стереотипних родних улога – заиста тежили члано- 
ви Уједињене омладине српске (1866—1871).2 Зато треба нагласити како 
нису све тековине афирмације женских активности изграђене на феми- 
нистичком моделу, већ да, напротив, своје упориште неријетко про- 
налазе у патријархалном поретку моћи. Иза пијанистичке каријере 
Јованке Стојковић стајао је патријархат прожет традиционалним ври- 
једностима и патриотским идеологијама, који у женској љепоти и мај- 
сторству проналази узвишеност, али не и глас јаког, еманципованог 
женског субјекта. Тако је и изузетно маргинална позиција женских 
умјетница у историји музике резултат једне такве наметнуте патри- 
јархалне стварности. 

Чарлс Розен (Сћапез Козеп) у уводном поглављу књиге Гле Котап- 
пс Сепетапоп објашњава због чега у врло обимној студији о романтичар- 
ским композиторима није посветио одговарајући простор афирмисаним 
композиторкама и извођачицама.30 Амерички пијаниста и музиколог 
тиме није желио да умањи значај малобројних композиторки у музич- 
кој историји. Напротив, сматрао је да би то изокренуло историјску тра- 
гедију креативних музичарки у Х1Х вијеку (Козе 1995: хт). Из Розе- 
нове перспективе, грубо искључење жена из историје не може бити 
избрисано њиховим привидним укључивањем у западноевропски му- 
зички канон (Исто). Компаративно сагледавање мушких и женских 
композитора би чак умањило окрутну вишевјековну репресију коју је 
патријархални канон чинио над женама тако што их је самоиниција- 
тивно искључио из музичких кругова. Ако једној Клари Шуман (СЈага 
5ећштапп), талентованој пијанисткињи и композиторки из угледне 
грађанске породице, није било омогућено да у потпуности развије свој 
пијанистички и композиторски капацитет, 31 да ли је уопште могуће 
говорити о родној равноправности умјетница у конзервативној Србији, 


29 Мако је Уједињена омладина српска званично основана 1866. године у Новом Саду, 
Јован Скерлић напомиње како је настала под непосредним утицајем западнословенског пан- 
славистичког покрета који је кулминирао крајем четрдесетих година ХТХ вијека (1906: х—х1). 

30 Битно је поменути да је 1994. године објављен лексикон посвећен истакнутим свјетским 
композиторкама (5АртЕ, Замовг. 1994). Имајући у виду да композиторски опус Јованке Стој- 
ковић није сачуван, њено име се није могло наћи у поменутој књизи. Ипак, лексикографска 
јединица о Јованки Стојковић уврштена је у једну од водећих свјетских музичких енцикло- 
педија (атоуе Мичс Оште) двије деценије касније (Мач 2014). 

У Сриским новинама, на примјер, врло су похвално писали о композиторским и 
аранжерским способностима Јованке Стојковић (видјети Аноним 1881: 473), због чега је 

чији је народ био под вишевјековном туђинском окупацијом и углавном 
интерпелиран конзервативним идеологијама7 

Будући да је и након гашења Уједињене омладине српске постојала 
потреба за афирмацијом српских умјетника, главни разлог због којег 
је Јованка Стојковић изузетно добро прихваћена на домаћој концерт- 
ној сцени не треба повезивати са покретом еманципације жена, већ са 
идеолошко-политичким покушајем очувања српског националног 
идентитета који је вијековима био угрожен. Тако један анониман кри- 
тичар након „опроштајног“ концерта у Београду охрабрује ову умјетни- 
цу да не заборави своје поријекло као многи Југословени у дијаспори,32 
чије је мисли забиљежио цијењени чешки новинар и писац Јосеф Ту- 
жимски (Јове! Јакиђ Тоџптизку): 


5 пеобусејпе добтут уучједкет Копсепомаја педаупо тпоћосћуајепа 
ртапчКка 81. Јапка ЗгојКомтсома у Вејећгаде. Росћуају родобпе, јаке зе ј| 
дозтао ве ч!'тапу обесепз уа, Фоџћо зе перата ! у Вејећтаае. Татпејз 
депиК „Јефпзуо“ моја Топс1с! ве 5 Вејећгадет ште Куп: „Јагле ћга Мапи, 
Хе јзге 7 пагоди пазећо, 2е јеге Јћочјомапка; аузак пехаротећ(е 1 Му зус 
огсту, јак ст! тло! штејсоуе јћочоуап5и у стате!“ |Недавно похва- 
љена пијанисткиња, господична Јанка Стојковићева, наступила је у 
Београду. Овакве похвале се одавно не памте у Београду. Локални днев- 
ни лист „Јединство“ обраћа се умјетници која се опрашта од Београда: 
„Поносни смо на тебе што си из нашег народа, што си Југословенка; 
али не заборави своју домовину као што то чине многи јужнословенски 
умјетници у иностранству!“ ] (Тослмзк“ 1872: 230, прев. аутор). 


У листу Јавор такође се писало о концертним плановима Јованке 
Стојковић, када анонимни критичар није ни покушао да сакрије оду- 
шевљење због тога што ће пијанисткиња „српско име славити и на 
уметничком пољу по сродној нам Русији и по осталој Јевропи“ (Ано- 
ним 1878: 1394). Иза оваквих напомена, разумије се, стоји потреба за 
одавањем почасти и заслуженог признања истакнутим српским умјет- 
ницима, независно од њиховог родног идентитета. Како је записано у 
Сриским новинама: „други мали народи “у добро схваћеном интересу 
свом" величају и преузносе своје звезде и мање величине, а ми зар да 
будемо немарни према пијанистјкињи прве врсте, а свога рода и пле- 
мена“ (Аноним 1879а). Ријеч је, дакле, о примјеру дискурзивног по- 
мијерања хијерархијских односа моћи, када се у циљу афирмације 
суштинских носилаца националних идеологија привремено искључују 


чињеница како нити једна њена композиција није сачувана уједно интригантнија. Постоји 
могућност да је умјетница сама уништила своја дјела. 

32 Јосеф Тужимски (1872) пренио је вијест из листа Јединсшво, притом је обогативши 
сопственим запажањима. 

(а можда ипак само ублажују) родни стереотипи из дискурса музичке 
критике. 

Иако знатно ређе, концертна активност Јованке Стојковић била је 
праћена и незадовољавајућим одзивом публике. Негативан став према 
њеном извођачком идентитету најприје су заузимали поборници анти- 
српске идеологије. У листу Млада Србадија забиљежено је како су Ма- 
ђари једном приликом, непосредно прије концерта у Сомбору, вратили 
купљене улазнице када су сазнали за националност српске умјетнице 
(Аноним 1872в: 319). Зато је Јованка Стојковић умјесто „рапсодија ма- 
џарских“ у Сомбору „ударила у српско коло" (Исто), док је Листове 
Мађарске раипсодије често изводила на концертима у иностранству. 
Утолико је важно назначити да је у утицајним љубљанским новинама 
Уетаттоле Гатасћет Хенипг истакнуто Стојковићкино „угарско“ пори- 
јекло (Амомумоц5 18726: 649),33 као и податак да јој је мађарски мини- 
стар културе и просвјете уручио стипендију у износу од 300 форинти 
(Ахомумоџ5 1873а; 18736: 683). Уз то, Стана Ђурић Клајн наводи како 
су неке њемачке новосадске новине (не прецизирајући, притом, о којим 
новинама је ријеч) донијеле „памфлет са најоштријом осудом њене 
уметности“, чији су издавачи заступали идеолошку позицију опречну 
ставовима Уједињене омладине српске (ЂуриЋ-Клајн 1956: 63). Ипак, 
једини изразито критички осврт на Стојковићкино музицирање, али без 
родне стереотипизације и аверзије према њеној националности, про- 
налазимо у једној анонимној критици из Љубљанских дневних новина 
(Гађасћег Тагћћап).3" Међутим, у осталим истакнутим словеначким, 
чешким, аустријским и француским листовима до сада нису пронађе- 
ни емпиријски докази који би скренули пажњу на радикалне пропусте 
у музицирању Јованке Стојковић. Другим ријечима, у музичкој перио- 
дици нису евидентирани подаци који аргументовано указују на нело- 
гичности у њеној извођачкој концепцији, сходно чему би се могло 
претпоставити како психолошки и техничко-занатски потенцијал срп- 
ске пијанисткиње није био споран. Али, уколико су суштински кри- 
теријуми о женском музицирању у романтичарском добу изведени из 


33 Није познато да је Јованка Стојковић представљена као угарска пијанисткиња у 
осталим написима из француских, аустријских, словеначких и чешких листова. 

34 Анонимни критичар је замјерио Јованки Стојковић недостатак јасноће и транспа- 
рентности у извођењу Бетовенове Сонаше оп. 27 бр. 2 у цис-молу, те окарактерисао њене 
интерпретације Листове Рапсодије (притом у критици и плакату концерта није прецизира- 
но о којој је рапсодији заправо ријеч) и транскрипција попут (вјероватно Менделсоновог) 
Свадбеноћ марша и валцера из Гуноовог (Сћапез-Ртапсо15 допџпод) Фауста као неуспјеле 
(Ахохумоџ5 18724). Ипак, имајући у виду произвољно навођење дјела поменутог критича- 
ра, без разликовања Листових комада од транскрипција одабраних ставова из симфонијских 
дјела других романтичарских композитора, могли би се довести у питање његово познавање 
концертног репертоара умјетничке музике и критеријум слушалачког укуса уопште. 

полних и родних разлика, те се од мушких умјетника заиста очекива- 
ло да задовоље знатно више извођачке стандарде, онда се и изузетност 
Стојковићкиног пијанизма може довести у питање. Тада и реконструк- 
ција пијанистичке дјелатности Јованке Стојковић – компромитоване 
неједнаком расподјелом моћи између маскулиних и фемининих полних 
улога – пада у замку релативистичког историцизма који је услијед 
епохалних препрека немогуће недвосмислено разријешити. 

Ипак, треба имати у виду како су хрватски критичари у листови- 
ма Магоа и Матоапе поуте почетком седамдесетих година Х1Х вијека 
пружили безрезервну подршку Јованки Стојковић, препознајући ви- 
соке умјетничке квалитете у њеном пијанизму (видјети Ахомм 18724; 
18725; 18720; 18720; -Е. 1872; -а. 1872; З[ЕКОА] 1872: 188; Јасмк п. 4): 


Розје затова Г1577а, Кој ве је, ако зе пеј Јуагато, 1846. Бам1о џи 2а- 
отеби, пазе обетауо тије па ојазоу ти сшо гоН Ко] мјезса шијеника 
штје се, Ко 510 је, и зуојета уапјакот ројамђепји розуе седпа т]ада 5гбК- 
пја Јапка ЗгојкомтС[емја. (Амомм 18727: 173) 


Ријечи анонимног хрватског слушаоца: „сез ато 1 т]адој штје!- 
таст 1 пагоди, Кој! ји је тод о... пазе пајбође 2еђе пека ји з!ова ргаге и дајеко 
бадпзсуо“ (Амомм 18727: 173), иако из данашње перспективе могу дје- 
ловати као предвидиви национални клише, заправо су супротставље- 
не антисрпској политичкој клими која је нарушавала рад Уједињене 
омладине српске, те на крају допринијела њеном укидању. Управо су 
позитивне критике Стојковићкиних наступа из српских, хрватских, 
чешких и словеначких новина, у периоду када је панславизам као дру- 
штвенополитички и културно-конфесионални покрет био у пуном 
замаху, послужиле као примјер рушењу уобичајених западњачких сте- 
реотипа о Србима као балканском народу на нижем степену културног 
развоја. 

Марија Тодорова је у књизи Јтагтатп: ВаКап указала на појаву 
балканизма као стереотипног дискурса о Балкану као „Другом“ Европе, 
којим се заправо легитимишу доминација и моћ Запада (1999/2006). 
Пошто је Балкан, иако географски припада европском континенту, 
одувијек био жртва политичко-идеолошке репресије доминантног 
Запада. Стога је битно истаћи да је Јованка Стојковић, како у Кнеже- 
вини Србији тако и у иностранству, кроз интерпретације дјела српских 
и истакнутих западноевропских композитора потврдила да су Срби у 
ХЛ вијеку, упркос отежавајућим друштвеноисторијским, економским 
и геополитичким околностима, такође производили интелектуално 
освијешћене субјекте. Зато је српска пијанисткиња у новинским кри- 
тикама, као и пјесмама Јована Суботића и Лазе Костића, представљена 

не само као „жена по мјери српског друштва“ већ као понос Србије. 
Александар Васић такође напомиње како Јованка Стојковић „није била 
само уметник“ већ и „родољуб“ (2002: 55), те није необично то што јој 
је Лаза Костић, истакнути члан Уједињене омладине српске, посветио 
пјесму „обојено[у] тоном националног“ (МАРЈАНОВИЋ 2020: 163). 


Ти ћеш иоћи; 
Примијће] ше сва шуђина пуста, 
Странски ће им збориш' швоја уста, 
Али швоји прети 
Збориће им српски. 

Ти ћеш иоћи; 

Ал' из наше санка 
Никад, Јанка! 

Па кад опеш буде чула ружа 
ђурђевскота прижељак славуја, 
Помислиће наша жељна душа. 
Да је какав звучак швојих сшруја, 
Те самохран жељано спомиње 
Живо јашо срећниј' својих друла, 
Шпио их храни зраковиша рука 
И њелове и њихне боћиње. 

Ти ћеш иоћи; 
Примијће] ше сва шуђина пуста, 
Странски ће им збориш' швоја уста, 
Али швоји прети 
Збориће им српски. 


Примјер бр. 1 
„Стихови Лазе Костића о пијанистичком умијећу Јованке Стојковић“ 


(. 18726: 243) 


На основу претходних стихова може се закључити како је Лаза 
Костић подржавао култ женствености Јованке Стојковић, којим је але- 
горијски прославио побједу српства.36 Тиме се уједно подстиче пам- 
ћење женских достигнућа и умјетничких пројеката, али само уколико 
су у функцији учвршћивања и јачања националне свијести и колек- 
тивног (српског) националног идентитета. То несумњиво потврђује 


35 Пјесма је касније прештампана у издању Костићеве цјелокупне поезије (видјети 
Костић 1989: 447). 

36 У прилог томе говори Васићева констатација како је Јованка Стојковић постала 
хероина Уједињене омладине српске (2002: 52) будући да је, како тврди Стана Ђурић Клајн, 
ушла у музички живот Новог Сада у периоду најјаче активности тог политичког покрета 
(1956: 59–60). 

како је углед жена у Србији у великој мјери зависио од поступака му- 
шкараца, али и да је у овом случају женски субјект тај који је афирматив- 
но презентовао српски национални и културни идентитет у дијаспори, 
што Јованку Стојковић дефинише као његоватељицу традиционалних 
вриједности. Тако се чини да јој је ондашњи вредносни систем патри- 
јархата ипак „опростио“ нарушавање друштвене структуре, тј. непри- 
државање друштвено пожељним патријархалним моделима понашања 
који као суштинску одредницу женског идентитета виде у улози по- 
слушне супруге и мајке. 


ж ж ж 


Из српских и иностраних гласила и професионалне биографије 
Јованке Стојковић може се претпоставити да је своју умјетничку кари- 
јеру изградила и учврстила захваљујући свеприсутним патриј архалним 
конвенцијама. Ипак, иза успјеха Јованке Стојковић не стоје искључиво 
маскулине идеологије моћи, већ и класна стратификација, институци- 
је културе и њене умјетничке референце. Српска пијанисткиња се у 
завидној мјери одупријела тоталитаризујућем облику спровођења ди- 
сциплинске моћи, не дозволивши да јој маргинализована родна пози- 
ција условљава професионалне активности. Ипак, убрзо након смрти, 
Јованка Стојковић је привремено „закорачила“ у заборав српске исто- 
рије, те је сјећање на њу оживило тек средином ХХ вијека.37 Промови- 
шући имена и дјела српских композитора, сасвим је извјесно да није 
настојала оспорити традиционални мушки ауторитет, што јој је и 
омогућило да међу првим музичким интелектуалкама у Србији започ- 
не процес деконструкције стереотипа о женама као инфериорним би- 
ћима, те потенцијално мотивише будуће генерације пијанисткиња да 
се опробају у професионалним музичким водама. Оно што Јованка 
Стојковић није могла предвидјети је да ће инфериорни положај жена 
у музичком животу у Србији потрајати деценијама након њене смрти, 
све до појаве изузетно надарених композиторки попут Љубице Марић 
или Лудмиле Фрајт, док се о повољнијем статусу и еманципацији про- 
фесионалних српских пијанисткиња може условно говорити тек од 
друге половине ХХ вијека. 


37 На примјер, Дејан Деспић је 1987. године компоновао Почасницу Јованки Стојковић 
за соло клавир. Композиција је настала као поруџбина фестивала „Јованка Стојковић“ који 
је у другој половини осамдесетих година, у Народној библиотеци Србије, организовао Сло- 
бодан Турлаков. Турлаков је најзаслужнији за оживљавање сјећања на Јованку Стојковић 
у нашој средини, будући да је свој капитални Лешопис музичког живота у Београду 1840—1941 
посветио успомени на Јованку Стојковић и Станислава Биничког (видјети ТуРЛАКОВ 1994). 

Тће Колјез о Сепдег Тдеп у апа Мабопанзе Тдеојосу 
Фе Еесербоп ог Рзапо Асбуну ог Јоуапка ЗеојКоуте 


5штитагу 


Тћапкз (о ће ташанмез ма #ће Ауе уаме ОР [еп пизги, ће зесопа ћајЕ оГ ће 
198 сепшгу зазу а зНоће ппргоуетеле а ће розШоп ог мотеп т (ће рибис зрћеге 1п 
уапоџз Епгореап сшшга! септез, тпе ада та (ће Ргтстрату ог Зегбла. КЕ уаз тп зисћ а 
вос1о-рописа! стаје, 11 Типизоага, Млеппа, Ргаоџе, апд Та(ег 12 МПап апа Раг15, «;ћа! 
Јоуапка ЗгојКом16 огеу/ пр апа репогтед. 5ће у/ав тпдееа а мегзаШе агн зе (ртап15е, сот- 
розег, апа зојо зтоег) ућо асћлеуед ехггаога пагу ргојезаопа! зиссез5 11 Зета апа 
абгоад, дезрпе чтегеогуртса! вепдег го1ез «ћаг пеојестеда мотеп 5 («ће стеапуе агизис 
рогепна!. Рџе (о ћег рготезатопа! ртапа5ис зк Ив, зће оуегсате (ће регуазтуе готап с 
згетеог урез Фћаг соп ттед (ће (етаје зибјес! а5 сшитгаПу тубе апа ргоговуртсаПу 
тејесаТед (о Фће рпуаге зрћеге. Аћоџоћ зће 418 пој ипсопаопаПу зибт (о тад Шопа! 

таје ашћогну, Јоуапка ЗгојКком1е опју рагнаћу гечта!ед фће опппргезеп! таје 1деојогу ог 
рочег, ћегетопс тодејз оГ зоста! зтистигез, апа ранагсћа! уаџе зузгеглв. Еуеп тоге, 
раштагесћа! ес тетатеа ап ппеога! раг! ог ћег тизса! ђећамтошг уће гергезепи по 
ћег (гадшопа! Зегтап 1депшу абтоад. ТАл5 агисје анетар!5 (о гесопа ис! Јоапка Зтој- 
Ком16 5 ртапо рјаута Фгот (ће регзресиме оће папопа!з! апа гепдегед рочег гејаноп5 
таепђед 1п (ће ааасигате Еабис оР ће ргедоттапу а птауе сгиаџез оРћег ттег- 
ргеганоп5. Тћиз, ће раплагсћа! аб тбиез ог Тепттипну апд панопа т теунабју зћаред 
ћег репгогттпе 1депшу тп Зегбтап тизте јопгпазт, ућШе 1п Стоанап, ЗЈоуепзап, Стесћ, 
Аму тап, апа Рапзтап тизје репофсајв # озеШат(ед бебуееп (ће етапстраогу [етаје 
зибјес! апа (ће згегеогуртса! ппрегапуез ог етику. 

Кеухогда: Јоапка 5еојКом1е, вепдег 1депшу, раптагсћу, панопа зла, тлизјс ст!- 
ис15т1 апа јопгпазт. 

